laion/Wikipedia-Exotic huggingface dataset:
היפוליטוס מתבאי

היפוליטוס מתבאי (ביוונית: Ἱππόλυτος ὁ Θηϐαῖος) היה סופר ביזנטי מסוף המאה ה-7 או תחילת המאה ה-8. הכרוניקה שלו, שנשתמרה רק בחלקה, היא מקור חשוב במיוחד לכרונולוגיה של הברית החדשה. קטעים שנשתמרו מפוזרים בכ-40 כתבי יד, ועוסקים בעיקר במשפחה הקדושה. על פי הכרוניקה של היפוליטוס, ישו נצלב בשנת 30 לספירה, ומרים, אמו של ישו חיה עוד 11 שנים, ומתה בשנת 41 לספירה. הכרוניקה מצוטטת פעמיים ב"הערות כרונולוגיות קצרות" שקובצו תחת הקיסר הביזנטי קונסטנטינוס החמישי (קיסר בשנים 741–775). אפיפאניוס הנזיר (אנ'), שכתב בתחילת המאה ה-9, מציין את היפוליטוס כאחד מהמקורות עליהם נסמך אודות חיי הבתולה הקדושה. קטע אחר מוסר כי לאחר עליית ישו השמימה, המשיכה מרים להתגורר בירושלים בבית שנרכש על ידי יוחנן השליח באמצעות הירושה מאביו זבדי (אנ'). מסורת זו אודות בית מרים בירושלים נזכרת לראשונה על ידי סופרוניוס מירושלים (מת בשנת 638). בהתבסס על עדויות כאלה, תקופת פעילותו של היפוליטוס הייתה בערך בין השנים 650 ל-750. המהדורה הראשונה של חלקים שנשתמרו מהכרוניקה פורסמה על ידי עמנואל שלסטראטה (אנ') בשנת 1692. הטקסט נערך שוב על ידי ז'אק פול מין (אנ') ב-"Patrologia Graeca" (אנ'). מהדורה ביקורתית יצאה לאור בשנת 1898 בידי פרנץ דיקאמפ. Rainer Riesner (1998). Paul's early period: chronology, mission strategy, theology. Wm. Eerdmans Publishing. p. 120 Antiquitas Ecclesiæ dissertationibus, monimentis ac notis illustrata, Rome, 1692, 510-513. PG 117, טורים 1025–1056. Franz Diekamp, Hippolytos von Theben. Texte und Untersuchungen, Münster, Aschendorff, 1898. ערך זה הוא קצרמר בנושא סופרים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "היפוליטוס מתבאי".
ריי פורטר

ריימונד "ריי" פורטר (באנגלית: Raymond "Ray" Porter; נולד ב-9 ביולי 1965) הוא שחקן ומספר ספרי אודיו אמריקאי הידוע ביותר בזכות גילום הנבל דארקסייד מבית DC קומיקס בסרט "ליגת הצדק: גרסת סניידר". לאחר שהופיע בתוכניות טלוויזיה רבות, הוא זכה לתשומת לב כאשר לוהק לתפקיד דארקסייד בסרט "ליגת הצדק" משנת 2017, והפך לשחקן הראשון שלוהק לתפקיד הדמות בסרט באורך מלא. עם זאת, דארקסייד לא הופיע בגרסה הקולנועית, כלומר שהסרט "ליגת הצדק: גרסת סניידר" סימן את הופעת הבכורה של הדמות בסרט לייב אקשן. פורטר גילם את דארקסייד באמצעות שימוש בלכידת תנועה ו"עבר כמה התעמלות קוליות שונות בניסיון לפענח את הקול". ריי פורטר, ברשת החברתית אקס (טוויטר) ריי פורטר, במסד הנתונים הקולנועיים IMDb (באנגלית) ריי פורטר, באתר MusicBrainz (באנגלית) Porter, Ray [@Ray_Porter] (22 במאי 2020). "That said, and because I've been given permission... Hi, I'm Ray. I played Darkseid in Zack Snyder's "Justice League". There. It's out now" (Tweet). נבדק ב-27 ביולי 2020 – via Twitter. {{cite web}}: (עזרה) Kit, Borys (20 במאי 2020). ""It Will Be an Entirely New Thing": Zack Snyder's $20M-Plus 'Justice League' Cut Plans Revealed". The Hollywood Reporter. נבדק ב-27 ביולי 2020. {{cite web}}: (עזרה) Beasley, Tom (28 במאי 2020). "Zack Snyder unveils first look at Darkseid in the Snyder Cut of 'Justice League'". Yahoo.com. נבדק ב-27 ביולי 2020. {{cite web}}: (עזרה) Jirak, Jamie (24 במאי 2020). "Ray Porter Confirms He Worked With Steppenwolf Actor Ciaran Hinds on Zack Snyder's 'Justice League'". ComicBook.com. נבדק ב-27 ביולי 2020. {{cite web}}: (עזרה) Chichizola, Corey (3 ביוני 2020). "The Snyder Cut's Darkseid Actor Reveals How He Played The Iconic Villain In 'Justice League'". CinemaBlend. נבדק ב-27 ביולי 2020. {{cite web}}: (עזרה) Fisher, Jessica (25 במאי 2020). "Actor Ray Porter Opens Up About Playing Darkseid in Zack Snyder's 'Justice League'". Geek Tyrant. נבדק ב-27 ביולי 2020. {{cite web}}: (עזרה) Scott, Ryan (15 באפריל 2019). "Here's Who Zack Snyder Wanted as Darkseid in 'Justice League'". MovieWeb. נבדק ב-27 ביולי 2020. {{cite web}}: (עזרה) Hadden, James (24 במאי 2020). "Actor Playing Darkseid For Zack Snyder 'Justice League' Cut Confirmed". Screen Geek. נבדק ב-27 ביולי 2020. {{cite web}}: (עזרה) Lederer, Donnie (25 ביולי 2020). "Darkseid Actor Ray Porter Teases Snyder Cut Big Bad: He 'Doesn't See Himself As The Villain'". Syfy Wire. נבדק ב-27 ביולי 2020. {{cite web}}: (עזרה) Bonomolo, Cameron (24 במאי 2020). "Zack Snyder's 'Justice League' Actor Ray Porter Recalls "Harsh" Online Comments Over Darkseid Casting". Comicbook.com. נבדק ב-27 ביולי 2020. {{cite web}}: (עזרה) Williams, Tommy (24 במאי 2020). "Darkseid Was Going to Be Played by Ray Porter in 'Justice League'". Geek Tyrant. נבדק ב-27 ביולי 2020. {{cite web}}: (עזרה) Ellis, Philip (27 במאי 2020). "Zack Snyder Reveals First Look at Darkseid in His 'Justice League' Cut". Yahoo Sports. נבדק ב-27 ביולי 2020. {{cite web}}: (עזרה) McClellan, Scott (18 באפריל 2021). "Spotlight on Harry J. Lennix". YouTube. נבדק ב-18 באפריל 2021. {{cite web}}: (עזרה)
הסיכיוס ממילטוס

הסיכיוס ממילטוס (ביוונית: Ἡσύχιος ὁ Μιλήσιος), ששם משפחתו אילוסטריוס, היה כרוניקן וביוגרף יווני, בנו של עורך דין, שחי בקונסטנטינופוליס במאה ה-6 לספירה, בתקופת שלטונו של הקיסר הביזנטי יוסטיניאנוס. כתביו מכילים יותר אזכורים לתרבות היוונית הפגאנית מאשר לנצרות, אך דתו נותרה שנויה במחלוקת בין החוקרים. לפי פוטיוס (קודקס 69), הסיכיוס היה מחברן של שלוש יצירות חשובות: קיצור של היסטוריה אוניברסלית (אנ') בשישה ספרים, החל מבלוס, מי שנחשב למייסד האימפריה האשורית, ועד הקיסר הביזנטי אנסטסיוס הראשון (מת בשנת 518). קטע גדול נשמר מהספר השישי, שכותרתו Πάτρια Κωνσταντινουπόλεως, היסטוריה של ביזנטיון מראשיתה המוקדמת ועד לתקופת הקיסר קונסטנטינוס הגדול. מילון ביוגרפי של אנשים מלומדים, (אונומסטיקון Ὀνοματολόγος או Πίναξ) מסודר לפי מחלקות (משוררים, פילוסופים), שהמקורות העיקריים שלו היו החיבור "היסטוריה של מוזיקה" (Μουσικὴ ἱστορία) מאת איליוס דיוניסיוס (אנ') וחיבוריו של הרניוס פילון. חלק ניכר ממנו שולב בלקסיקון סודא, כפי שאנו למדים מחיבור זה. עם זאת, יש מחלוקת אם המילים בסודא ("שהספר הזה הוא קיצור שלו") אומרות שמחבר הסודא עצמו קיצר את חיבורו של הסיכיוס, או שמא הן חלק מהכותרת של קיצור שכבר נעשה להסיכיוס, שנעשה בו שימוש בסודא. ההשקפה השנייה רווחת יותר. הקיצור הנזכר, שבו סדר אלפביתי הוחלף בסידור לפי מחלקות וכמה ערכים על סופרים נוצרים נוספו ככניעה לזמנים, מיוחס לפי סימנים פנימיים לשנים 829–837. הן התקציר והן החיבור המקורי אבדו, למעט הקטעים שנשמרו אצל פוטיוס ובסודא. אוסף קטן יותר, בעיקר מדיוגנס לארטיוס והסודא, בעל כותרת דומה, הוא חיבור מאת מחבר לא ידוע מהמאה ה-11 או ה-12. היסטוריה של שלטון יוסטיניוס הראשון (518–527) והשנים הראשונות של יוסטיניאנוס הראשון. אבדה לחלוטין. בשנת 1663 פרסם ז'יל מנאז' (אנ') חיבור אנונימי בשם "חיי אריסטו" (Vita Aristotelis), שמיוחס בדרך כלל להסיכיוס. פוטיוס משבח את סגנונו של הסיכיוס, ומציין לזכותו כי הוא היסטוריון מהימן. הסיכיוס ממילטוס, באתר אנציקלופדיה בריטניקה (באנגלית) The Life of Plato by Hesychius of Miletus translated by George Burges Anthony Kaldellis: The Works and Days of Hesychios the Illoustrios of Miletos. In: Greek, Roman, and Byzantine Studies. 45, 2005, pp. 381–403 הסיכיוס ממילטוס, המהדורה האחת-עשרה של אנציקלופדיה בריטניקה, כרך 13, עמ' 415. The Ancient Catalogues of Aristotle's Writings: Hesychius and Ptolemy al-Garib. A Survey of Current Research
הגן הקסום - לילה זונק

הגן הקסום - לילה זונק (באנגלית: In the Night Garden... ZinkyZonk Specials) היא סדרת טלוויזיה בריטית-קנדית-אוסטרלית בהנפשה ממוחשבת שנוצרה על ידי אנדרו דוונפורט והופקה על ידי WildBrain ITNG Productions Inc.. סדרה זו היא אתחול וספין אוף לסדרת הלייב אקשן "הגן הקסום...". הסדרה התחילה את שידוריה בערוץ ABC Kids באוסטרליה ב-10 בספטמבר 2022, כאשר פרקים משודרים בימי שבת וראשון; בהמשך, החלה את שידוריה בערוץ Sky Kids בממלכה המאוחדת ב-20 בפברואר 2023. בישראל, החלה את הסדרה את שידוריה בערוץ הופ! ב-18 בספטמבר 2022 בשעה 22:49, כאשר כל ששת הפרקים שודרו באותו השבוע בו הסדרה עלתה לשידור. לאחר מכן, ב-9 באוקטובר של אותה השנה, החלה הסדרה את שידוריה בערוץ לולי, כאשר חמשת הפרקים הראשונים שודרו בשעה 19:30 בכל יום של אותו השבוע, והפרק האחרון שודר ביום שבת באותה השעה. בכל פרק, לאחר שדמות אחרת מהסדרה המקורית מתקשה לישון, דמות חדשה בשם זונק (Zonk) לוקחת אותה ל"זינקי זוני", מקום בו הדמות תוכל לישון בנחת. הדיבוב העברי בוים על ידי אפי בן ישראל, והופק על ידי ענבר שטגר עזרא באולפני דאבי דאב. הגן הקסום - לילה זונק, במיזם "אישים" לתיעוד היצירה הישראלית WILDBRAIN ANNOUNCES NEW ANIMATED SERIES TELETUBBIES LET’S GO! PLUS NEW CONTENT AND CONSUMER PRODUCTS FOR STRAWBERRY SHORTCAKE, CHIP AND POTATO, AND IN THE NIGHT GARDEN, WildBrain (באנגלית אמריקאית)
שמע קולנו

שמע קולנו הוא קטע תפילה הנאמר במהלך אמירת הסליחות לפי מנהגי אשכנז המזרחיים. הקטע מורכב ממשפט פתיחה ("שמע קולנו") ולאחריו רצף פסוקים (השיבנו וכו'). נהוג לפתוח את ארון הקודש בעת אמירתה. תפילה זו נאמרת בכל יום שבו אומרים סליחות (הן בימי אלול ועשרת ימי תשובה והן בתעניות וביום הכיפורים) לקראת סוף הסליחות, אחרי סיום אמירת הפיוטים וי"ג המידות. קטע זה הוא האחרון הנאמר באופן של "חזן וקהל", בעוד הקטעים הבאים אחריו נאמרים בידי כל אחד מהקהל בינו לבין עצמו. לפני תחילת אמירת התפילה פותחים את ארון הקודש. התפילה נאמרת בחציה הראשון בצורת חזן וקהל (החזן אומר משפט והקהל חוזר אחריו) ובחציה השני נאמרת על ידי כל אחד מהקהל לבדו. יש הבדל בין המנהגים השונים בנוגע לסדר הפסוקים. במנהגי פולין ומרכז אירופה הפסוקים "אמרינו האזינה ה'..." ו"יהיו לרצון..." נאמרים בחלק הראשון, ולפי מנהג ליטא הם נאמרים בחלק השני, בלחש. לפי מנהג פולין, הפסוק "אמרינו האזינה ה'..." אכן נאמר בקול רם, אך את הפסוק "יהיו לרצון..." נהוג לומר בשקט, אף על פי שהוא מופיע בחלק הראשון, משום שעוסק בהגיגי הלב. במנהגי אשכנז המערביים, קטע זה אינו עומד בפני עצמו, ורק חלק מן הפסוקים נאמרים, כשהם מצטרפים לסוף הקטע הקודם, וללא פתיחת ארון הקודש. אמירת יהיו לרצון בלחש באתר מורשת. בספר התעוררות תשובה כתב טעם אחר לכך, ראו חלק א סימן קכב, באתר היברובוקס
יחסי סין – קוסטה ריקה

יחסי סין–קוסטה ריקה הם יחסי החוץ בין קוסטה ריקה לסין. בשנת 1855 הגיעה לקוסטה ריקה קבוצה של עבדים סינים ופועלים סיניים מגואנגג'ואו. חלקם נסחרו לעבוד בחוות מקומיות, בעוד שאחרים עבדו כקולים לבניית מסילות ברזל; חלקם התחתנו עם נשים מקומיות אשר הפכו לסיניות המוקדמות ביותר מעבר לים בקוסטה ריקה. במאות ה-19 וה-20 חיו בקוסטה ריקה כ-2,000 סינים. הם התפרנסו בעיקר מחקלאות, והיו גם סינים שהפעילו חנויות מכולת, בתי מלון, מסעדות ובתי מסחר מקומיים. קוסטה ריקה והרפובליקה של סין כוננו יחסים דיפלומטיים בשנת 1941, ושתי המדינות שמרו על יחסים דיפלומטיים לאחר 1949, כשהרפובליקה של סין הצטמצמה לשטח טאיוואן בעוד הרפובליקה העממית של סין שלטה ברוב סין. לאחר מכן, ממשלת הרפובליקה של סין סייעה לקוסטה ריקה בבניית תשתיות; דמויות פוליטיות כמו לי ז'אושינג ומאו רובאי נפגשו עם נשיא קוסטה ריקה. הרפובליקה העממית של סין והרפובליקה של קוסטה ריקה כוננו יחסים דיפלומטיים ביוני 2007. נשיא קוסטה ריקה, אוסקר אריאס, הצהיר כי המדינה ניתקה את היחסים הדיפלומטיים עם טאיוואן כדי לחזק את קשריה עם סין ובכך למשוך השקעות זרות. באותה שנה פתחו שתי המדינות שגרירויות זו אצל זו. באוקטובר 2007 ביקר אריאס ברפובליקה העממית של סין; באמצע נובמבר 2008 ערך נשיא הרפובליקה העממית של סין חו ג'ינטאו ביקור ממלכתי בקוסטה ריקה ונפגש עם נשיא המדינה ונשיא האספה המחוקקת. ב-1 ביוני 2012, נשיא סין חו ג'ינטאו ונשיאת קוסטה ריקה לאורה צ'ינצ'ייה החליפו מסרי ברכה כדי לחגוג את יום השנה החמישי לכינון היחסים הדיפלומטיים בין סין לקוסטה ריקה. אחר הצהריים של 16 באוגוסט 2012, נשיא סין חו ג'ינטאו קיים שיחות עם נשיאת קוסטה ריקה לאורה צ'ינצ'ייה באולם הגדול. נכון ליוני 2014, הרפובליקה העממית של סין הייתה שותפת הסחר השנייה בגודלה של קוסטה ריקה בעולם, בעוד קוסטה ריקה הייתה שותפת הסחר התשיעית בגודלה של סין באמריקה הלטינית. היקף הסחר הכולל בין סין לקוסטה ריקה אינו גבוה, אך הסחר בין שתי המדינות גדל בשנים האחרונות: 2.87 מיליארד, 2.89 מיליארד ו-3.18 מיליארד בשנים 2006–2008. המוצרים המיוצאים מקוסטה ריקה לסין הם בעיקר מעגלים משולבים, המהווים כ-90% משווי הייצוא הכולל; המוצרים המיוצאים מסין לקוסטה ריקה מגוונים יותר, כולל טקסטיל, מוצרים כימיים, מוצרי מתכת, הנעלה, מכשירי חשמל, צעצועים וכו'. נכון לשנת 2010, בסך הכל 93 חברות בקוסטה ריקה ייצאו סך של 160 סוגים של סחורות לסין. מינואר עד נובמבר 2014, יצוא בשר הבקר של קוסטה ריקה לסין הסתכם ב-9.3 מיליון דולר, גידול משמעותי של 707% לעומת התקופה המקבילה אשתקד; נכון לפברואר 2015, סין הייתה שוק הייצוא השלישי בגודלו עבור בשר הבקר של קוסטה ריקה. קוסטה ריקה מחזיקה בסין שגרירות בבייג'ינג. סין מחזיקה בקוסטה ריקה שגרירות בסן חוסה. מדיה וקבצים בנושא יחסי סין – קוסטה ריקה בוויקישיתוף אתר על יחסי מדינות
אוניברסיטת ליכטנשטיין

אוניברסיטת ליכטנשטיין (בגרמנית: Universität Liechtenstein) היא אוניברסיטה ציבורית הממוקמת בנסיכות ליכטנשטיין. האוניברסיטה מתמקדת בשני נושאי לימוד, אדריכלות ומנהל עסקים (יזמות, מימון, מערכות מידע ומשפט עסקי). היא ממוקמת בוואדוץ, בירת הנסיכות. לבד מליכטנשטיין עצמה הסטודנטים והסגל מגיעים מ־40 מדינות שונות, כאשר לאוניברסיטה יש שיתופי פעולה עם כשמונים מוסדות נוספים. האוניבסיטה נוסדה ב־1961 ונקראה Abendtechnikum (בית ספר ללימודים טכניים), שימשה ללימודי הנדסת מכונות והנדסה אזרחית, מאוחר יותר התפתח המוסד לבית הספר להנדסה של ליכטנשטיין. בשנת 1998 המוסד קיבל הכרה רשמית ואת השם אוניברסיטת ליכטנשטיין למדעים יישומיים (Fachhochschule Liechtenstein). בשנת 2008 האוניברסיטה קיבלה את האישור הסופי של אוניברסיטה והתחילה להגיש סטודנטים לתוכנית דוקטורט בנוסף לתוכניות לתואר ראשון ושני בהתאם להסכם בולוניה. התהליך כלל הרחבת תוכניות נוספות ושיתופי פעולה מחקריים עם אוניברסיטאות אחרות. בנובמבר 2010 עבר בפרלמנט של ליכטנשטיין "חוק אוניברסיטת ליכטנשטיין" שאושר סופית באחד בפברואר 2011. תוכניות הלימודים במוסד הן במודל האירופאי לפי הסכם בולוניה במודל של תואר בוגר - מאסטר - דוקטורט. התואר הראשון מורכב משישה סמסטרים לפחות עם 180 נקודות זכות. באחד מהמסלולים הבאים: תואר ראשון באדריכלות - BSc Arch תואר ראשון במנהל עסקים - BSc משך תוכנית המאסטר הוא לפחות ארבעה סמסטרים בהיקף של 120 נקודות זכות, מוענקים התארים הבאים: תואר שני באדריכלות - MSc Arch תואר שני ביזמות - MSc תואר שני במימון - MSc (לשעבר: MSc בנקאות וניהול פיננסי) תואר שני במערכות מידע - MSc (לשעבר: MSc ניהול תהליכים עסקיים) התוכניות לתואר שלישי כוללות: דוקטור לפילוסופיה – PhD / DoktorIn der Wirtschaftswissenschaften – Dr. rer. oec. דוקטור לפילוסופיה – PhD / DoktorIn der Wissenschaft – Dr. scient. תוכנית הדוקטורט נמשכת לפחות שלוש שנים. האוניברסיטה מציעה מחקר ומכונים שעוסקים בנושאים הבאים: אדריכלות ותכנון: עיצוב בר קיימא, תאוריית עיצוב אדריכלי ועיצוב ותכנון עירוני בר קיימא יזמות: למידה יזמית, למידת צוות, שיווק יזמי, ניהול חדשנות, ניהול בינלאומי ואסטרטגי, עיבוד ידע וניהול ידע ועסקים משפחתיים פיננסים: בנקאות ופיננסים, מיסוי בינלאומי, מיסוי חברות, ניהול נכסים. מערכות מידע: חדשנות דיגיטלית, ניהול תהליכים, דיגיטל בר קיימא, ניהול תוכן, תכנון משאבים ארגוניים, ניתוח ביג דאטה, הערכת תרבות וניוד דיגיטלי. האוניברסיטה חברה קשורה במרכז המחקר האירופי למערכות מידע. דיני עסקים: דיני חברות, קרנות ונאמנות, בנקאות ודיני ניירות ערך. שכר הלימוד בכל התוכניות עומד על 950 פרנק שווייצרי לסמסטר לתלמידים מקומיים, שווייצרים ואירופאים, כשסטודנטים בינלאומיים משלמים 1,250 פרנק שווייצרי לסמסטר. משתתפים בתוכניות חילופי סטודנטים משלמים את שכר הלימוד של אוניברסיטת הבית שלהם ללא תשלום נוסף. מדיה וקבצים בנושא אוניברסיטת ליכטנשטיין בוויקישיתוף אתר האינטרנט הרשמי של אוניברסיטת ליכטנשטיין אוניברסיטת ליכטנשטיין, ברשת החברתית פייסבוק אוניברסיטת ליכטנשטיין, ברשת החברתית אקס (טוויטר) אוניברסיטת ליכטנשטיין, ברשת החברתית אינסטגרם אוניברסיטת ליכטנשטיין, סרטונים בערוץ היוטיוב אוניברסיטת ליכטנשטיין, באתר פינטרסט
יחסי יוון – קוסטה ריקה

יחסי יוון–קוסטה ריקה הם יחסי החוץ בין יוון וקוסטה ריקה. שתי המדינות כוננו יחסים דיפלומטיים ב-2 ביולי 1965. על פי ההערכות חיים בקוסטה ריקה כ-250 יוונים (מתוכם 40 יוונים מהדור הראשון). יוון מיוצגת בקוסטה ריקה באמצעות שגרירותה במקסיקו סיטי שבמקסיקו. קוסטה ריקה מיוצגת ביוון באמצעות שגרירותה ברומא שבאיטליה. מדיה וקבצים בנושא יחסי יוון – קוסטה ריקה בוויקישיתוף יחסי יוון–קוסטה ריקה באתר משרד החוץ היווני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
רכס איטרניטי

רכס איטרניטי (באנגלית: Eternity Range) הוא רכס הרים, המשתרע בכיוון צפון–דרום באזור ארץ פאלמר, באמצע חצי האי האנטארקטי, שבאנטארקטיקה. שיא גובהו של הרכס 3,239 מטרים מעל פני הים. אורכו של הרכס 45 קילומטרים. רכס איטרניטי מחולק לשלושה רכסים עיקריים, כאשר הפסגות העיקריות בכל אחד מרכסים אלה, מצפון לדרום הם הר פיית', הר הואופ, ו-הר צ'ריטי. לינקולן אלזוורת' גילה את הרכס מהאוויר, עת שטס מעליו ב-21 בנובמבר וב-23 בנובמבר 1935. במהלך נובמבר 1936, הרכס נסקר על ידי ג'ון ריידוך ריימיל שהיה חלק מהמשלחת הבריטית אל ארץ גרהאם. שנתן את השם "הר וייקפילד" להר המרכזי ברכס. בשל אי ודאות לגבי המיקום המדויק של האתרים להם נתן אלזוורת' שם, קשה היה לחוקרים לדעת לאיזה הר ניתן איזה שם. בעקבות מיפוי שבוצע על ידי משלחת של השירות האנטארקטי של ארצות הברית בין השנים 1939–1941, ניתן בטעות השם "רכס איטרניטי" (Eternity Range) או "הרי איטרניטי" (Eternity Mountains) לרכס הרי ולץ' (המצויים 100 קילומטרים דרומה יותר). מחקר מדוקדק של הדוחות המקוריים, המפות והתצלומים, והשוואה עם מידע שנאסף על ידי משלחות מאוחרות יותר, ובהן משלחת רון לחקר אנטארקטיקה בשנת 1947, וכן ממצאי משלחת מחקר מטעם סקר שטחי חסות איי פוקלנד, בשנת 1960, הובילו למסקנה שהרכס שתואר על ידי ריימיל, הוא בעצם רכס איטרניטי, ומתוך כבוד לריימיל, השם שנתן הועבר לרמת וייקפילד הסמוכה. שמו של רכס איטרניטי וכן של ההרים הר פיית', הר הואופ, ו-הר צ'ריטי ניתנו להם על ידי לינקולן אלזוורת'. אלזוורת' גילה את הרכס ואת ההרים מהאוויר, עת שטס מעליהם ב-21 בנובמבר וב-23 בנובמבר 1935. ג'ון ריימיל נתן את השם הר וייקפילד להר המרכזי ברכס. מדיה וקבצים בנושא רכס איטרניטי בוויקישיתוף
גוני נאור

גוֹני נאור (נולד ב-23 באפריל 1999) הוא כדורגלן ישראלי המשחק בעמדת הקשר האחורי בהפועל תל אביב ובנבחרת ישראל. נאור נולד בהר אדר שבהרי יהודה. בגיל שמונה החל נאור להתאמן במחלקת הילדים של בית"ר ירושלים. ב-2015 חתם במחלקת הנערים של מכבי תל אביב. שנתיים לאחר מכן חתם בהפועל קטמון ירושלים, בעקבות מאבק על המקום בהרכב מכבי תל אביב. את הופעת הבכורה שלו בקבוצה הבוגרת של המועדון הוא ערך ב-3 באוגוסט 2017, במסגרת גביע הטוטו של הליגה הלאומית. ב-2 באפריל 2021 הוא כבש שער אחד מול סקציה נס ציונה, במשחק העלייה של הפועל (לשעבר, קטמון) ירושלים לליגת העל. ב-31 ביולי 2021 הוא כבש את השער היחיד בניצחון 1–0 מול בית"ר ירושלים בגביע הטוטו של ליגת העל, שהיה משחק הדרבי הירושלמי הראשון מזה 21 שנה. ב-25 בינואר 2023, חתם נאור במכבי חיפה לשנתיים וחצי, וב-14 בינואר 2024 הוא כבש את שער הבכורה שלו בקבוצה, בניצחון 5–0 על מכבי פתח תקווה. באוגוסט 2024 הצטרף נאור להפועל תל אביב, בהשאלה לשנה אחת עם אופציית רכישה. נאור רשם שלוש הופעות במדי נבחרת הנערים של ישראל עד גיל 17, ושלוש הופעות במדי נבחרת נוער ב' עד גיל 18. באוקטובר 2021, זומן לראשונה לסגל נבחרת ישראל הבוגרת על-ידי המאמן האוסטרי וילי רוטנשטיינר, במהלך מוקדמות מונדיאל 2022. ב-27 בספטמבר 2022 ערך את הופעת הבכורה שלו בבוגרים, כשפתח בהרכב במשחק ידידות שנגמר בהפסד חוץ 1–2 למלטה. מכבי חיפה אליפות: 2022/2023 אלוף האלופים: 2023 הפועל תל אביב גביע הטוטו (ליגה לאומית): 2024/2025 גוני נאור, ברשת החברתית אינסטגרם גוני נאור, באתר ההתאחדות לכדורגל בישראל גוני נאור, באתר Transfermarkt גוני נאור, באתר Soccerway גוני נאור, באתר WorldFootball.net גוני נאור, באתר FootballDatabase.eu מאור לוי, "אם גוני נאור לא היה כדורגלן הוא היה טייס", באתר ynet, 1 באוקטובר 2021 בית"ר תל אביב רמלה 1 : 1 הפועל קטמון ירושלים על רקע ההתעניינות ממכבי חיפה: גוני נאור שוחרר מאימון הפועל ירושלים, באתר ynet, 2 בספטמבר 2022 אופיר סער‏, עסקת גוני נאור נפלה: "מכבי חיפה לא באמת הייתה להוטה לצרפו", באתר וואלה, 3 בספטמבר 2022 none, ‏עם הקפצה גאונית: צפו בשער המופלא של גוני נאור, באתר ‏מאקו‏, 14 בינואר 2024 יגאל גולדשטיין והדר יעקבי, ‏סוכם: גוני נאור יושאל להפועל תל אביב, באתר ערוץ הספורט, 20 באוגוסט 2024 שמעון אלבז, "מתרגש לקראת תחילת המסע": גוני נאור חתם לעונה אחת בהפועל ת"א, באתר ynet, 22 באוגוסט 2024 מוטי פשכצקי, ‏אצילי וגוטליב בפנים: פורסם סגל הנבחרת, באתר ערוץ הספורט, 1 באוקטובר 2021
טד קוזר

טֶד קוּזֶר (באנגלית: Ted Kooser, נולד ב-25 באפריל 1939) הוא משורר יהודי אמריקאי, מסאי ומרצה. טד קוזר למד באיווה, והשלים לימודיו בספרות אנגלית, באוניברסיטה של נברסקה. חיבר יותר מעשרה ספרי שירה שזכו להערכה רבה ולכיבודים ופרסים ספרותיים. במשך תקופה ארוכה עבד לפרנסתו בתחום הביטוח. קוזר זכה, בין השאר, בפרס על שמו של סטנלי קוניץ, אף הוא משורר יהודי אמריקאי דגול. כן זכה בתפקיד החשוב של "משורר הקונגרס", השלושה עשר במספר, תפקיד מקביל למשורר החצר של בית המלוכה האנגלי. הוא שירת התפקיד זה משנת 2004 עד לשנת 2006. לפרסום רב בארצות הברית, זוכה הפרויקט "החיים האמריקניים בשירה" שכותב המשורר הלאומי - משורר הקונגרס - האמריקאי קוזר. זהו טור שבועי המתפרסם בעיתונים ברחבי ארצות הברית ומגיע ל-3.8 מיליון קוראים מדי שבוע. הפרויקט מתנהל כמה שנים, ובשנת 1996 זכה לתמיכה נדיבה מבעלי הון אמריקאים. אתר האינטרנט הרשמי של טד קוזר לעברית תורגמו רק כמה שירים בודדים משלו. טד קוזר, באתר אנציקלופדיה בריטניקה (באנגלית) טד קוזר, באתר MusicBrainz (באנגלית) טד קוזר, באתר Discogs (באנגלית) ערך זה הוא קצרמר בנושא משוררים ובנושא אמריקאים. אתם מוזמנים לתרום לוויקיפדיה ולהרחיב אותו.
איתן מור-יוסף

איתן שמעון מור-יוסף (נולד בשנת 1963) הוא איש חינוך ישראלי, מזכ"ל תנועת בני עקיבא בשנים 2003 – 2006, מנהל בתי ספר וחבר המועצה המקומית קצרין בין השנים 2008 ו-2013. נולד בירושלים וגדל בשכונת קטמון, במשפחה בת ארבעה ילדים. אביו, מרדכי, נולד במרוקו ועלה ארצה בגיל 24. אמו, גאולה, הייתה בת למשפחה שחיה בארץ זה 15 דורות. אחיו הגדול פרופסור שלמה מור־יוסף, שימש כמנכ"ל רשות האוכלוסין וההגירה, המוסד לביטוח לאומי והמרכז הרפואי הדסה. אחיו אורי נהרג במלחמת יום הכיפורים. גדל במשפחה דתית, אך למרות זאת למד בבית ספר ממלכתי לא דתי והיה חבר בתנועת הצופים. לאחר מכן עבר ללמוד במוסדות "חורב" ובישיבת נתיב מאיר והצטרף לפעילות בסניף בני עקיבא "מרכז" בירושלים, שם גם שימש כקמונר. לאחר התיכון למד בישיבת הר עציון. היה מורה בחטיבת הביניים של ישיבת מקור חיים, ניהל בית ספר במצפה רמון ואת בית הספר "דרכי נעם" בקצרין, שאותו הקים. בשנת 2003 נבחר לכהן כמזכ"ל בני עקיבא בישראל. בתקופתו כמזכ"ל יזם סדרת פגישות לשיח ולימוד משותף בין מדריכי בני עקיבא למדריכי השומר הצעיר, והוא נחשב למזכ"ל שהכניס לתנועה צביון חברתי. כמו כן, בתקופתו התמודד עם אירועים כמו תוכנית ההתנתקות ופינוי עמונה. לאחר סיום תפקידו שימש כמנהל בית ספר בקיבוץ לביא. היה ראש מטה חגיגות שלושים שנה לקצרין. בשנת 2008, לקראת הבחירות למועצה המקומית קצרין, הוצב במקום השני ברשימת "לב" של ראש המועצה סמי בר לב ונבחר כחבר מועצה. כיהן בתפקיד עד שנת 2013. נשוי לאפרת, בתו של אורי וירצבורגר, לשעבר יו"ר הוועד המנהל של מכון לב, ואב לשישה. מתגורר בקצרין. ילקוט הפרסומים 5877 עמ' 935. עינת ברזילי, הרב בני נכטיילר יהיה המזכ"ל הבא של "בני עקיבא", באתר nrg‏, 24 ביולי 2006 עפרה לקס, מזכ"ל קיבוצניק או רב?, באתר ערוץ 7, 17 באפריל 2008 אלישיב רייכנר, גיב מי מור יוסף, באתר nrg‏, 3 בספטמבר 2006 אבנר לוטן, בר לב התחבר גם לדתיים, באתר mynet‏ העמק, 7 באוגוסט 2008 יוסל ארנפלד, עניין אישי והפעם עם אורי וירצבורגר, באתר ערוץ 7, 5 בספטמבר 2024
יחסי טורקיה – קוסטה ריקה

יחסי טורקיה–קוסטה ריקה הם יחסי החוץ בין קוסטה ריקה לטורקיה. שתי המדינות פתחו שגרירות זו אצל זו בשנת 2014. נשיא קוסטה ריקה, אוסקר אריאס, ביקר בטורקיה בנובמבר 2009. שר החוץ, אנריקה קסטייו בארנטס, ביקר בטורקיה פעמיים ב-2012 וב-2013, ויורשו שר החוץ, מנואל גונסאלס סנס, ביקר בטורקיה באוקטובר 2014. שר החוץ מנואל גונסאלס סנס השתתף בפורום שרי החוץ השני של טורקיה-SICA ב-20 באפריל 2017 שנערך באיסטנבול. במהלך הפורום, שר החוץ מבלוט צ'בושולו קיים פגישה דו-צדדית עם שר החוץ גונסאלס סנס ונחתמו הסכמי שיתוף פעולה נגד סחר בסמים ושיתוף פעולה תרבותי. שר התיירות של קוסטה ריקה ריקה מאוריסיו ונטורה ביקר בטורקיה ב-13–14 בדצמבר 2017. ב-21 במאי 2019, צ'בושולו קיים פגישה עם השר ונטורה במהלך פורום שרי החוץ השלישי של SICA שנערך בגואטמלה. נפח הסחר בין שתי המדינות היה 100 מיליון דולר בשנת 2019 (יצוא/יבוא טורקי: 58.9/41.8 מיליון דולר). קוסטה ריקה מחזיקה בטורקיה שגרירות באנקרה. טורקיה מחזיקה בקוסטה ריקה שגרירות בסן חוסה. "Relations between Turkey and Costa Rica". Ministry of Foreign Affairs of Turkey.
ג'וש גרין

האם התכוונתם ל... ג'וש גרין (כדורסלן) – כדורסלן אוסטרלי שמשחק בקבוצת דאלאס מאבריקס מליגת ה-NBA ג'וש גרין (פוליטיקאי) – פוליטיקאי ורופא אמריקאי
אוליבר בלום

אוליבר בלום (בגרמנית: Oliver Blum; נולד ב-6 ביוני 1968) הוא מנהל גרמני המשמש כמנכ"ל קבוצת פולקסווגן ומנכ"ל פורשה. בלום נולד בעיר בראונשווייג ובוגר לימודי הנדסת מכונות בהאוניברסיטה הטכנית בבראונשווייג. בשנת 1994 סיים תוכנית הכשרה של חברת אאודי. בגיל 28 היה מתכנן במחלקת פחחות וצבע בחברה. שלוש שנים לאחר מכן קיבל לידיו את האחריות על ייצור השלדה של אאודי A3. שנתיים לאחר מכן מונה לתפקיד עוזר מנהל ייצור בכיר. בשנת 2001 קיבל תואר דוקטור בתחום טכנולוגיית הרכב. בשנת 2004 מונה לראש תחום התכנון בחברת סיאט ולאחר חמש שנים עבר לבצע תפקיד דומה בחברת פולקסווגן. ב-2013 מונה לאחראי על הייצור והלוגיסטיקה בדירקטוריון פורשה. ב-1 באוקטובר 2015 מונה למנכ"ל פורשה במקומו של מתיאס מילר שמונה למנכ"ל קבוצת פולקסווגן. בספטמבר 2022 מונה לתפקיד מנכ"ל קבוצת פולקסווגן, במקומו של הרברט דיס, במקביל לתפקידו בפורשה. מדיה וקבצים בנושא אוליבר בלום בוויקישיתוף שירות כלכליסט, מסתמן: מנכ"ל פורשה הבא - אוליבר בלום, באתר כלכליסט, 27 בספטמבר 2015 תומר הדר, רעידת אדמה בפולקסווגן: המנכ"ל הרברט דיס פורש, באתר כלכליסט, 22 ביולי 2022